title: تستاف ب لبواقات (ألݣوريتم)
text: لالݣوريتم كيبقى يدور بزاف د مرات على ليستة لي ڤاغيين نستفو. فكل دورة كيقارن جوج د لعناصر حدا بعطوم و إلا كان تّاني صغير من لّول كيقلبوم، موراها كيدوز ن لعناصر جوج لي جاو من بعدوم و كيعاود نفس لحاجة. بهاد طريقة مور دورة لولا كيكون أكبر عنصر وصل ن موطعو ف لاخر د ليستة. ف دّورة تّانية كيتعاودو نفس لمراحل و ف لاخر ديالا كيكون تاني أكبر عنصر وصل ن موطعو. ملي فواحدة من دورات حتى جوج عناصر مكيتقلب موطعوم كنعرفو بلي ليستة تستفات، و لالݣوريتم كيوقاف.